31997D0004
L 002/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 декември 1996 година
относно съставянето на временни списъци на предприятия от трети страни, от които държавите-членки разрешават вноса на прясно птиче месо
(текст от значение за ЕИП)
(97/4/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за съставяне за преходен период на временни списъци на предприятия от трети страни, от които държавите-членки могат да внасят някои продукти от животински произход, рибни продукти или живи двучерупчести мекотели (1), и по-специално член 2, параграф 1 от него,
като има предвид, че Решение 94/85/ЕО (2) на Комисията, последно изменено с Решение 96/2/ЕО (3) съдържа списък на трети страни, от които държавите-членки разрешават вноса на прясно птиче месо;
като има предвид, че за много страни от списъка ветеринарно-санитарните изисквания и свързаните с издаването на ветеринарни сертификати при вноса на прясно птиче месо са установени с Решение 94/984/ЕО (4) на Комисията, последно изменено с решение 96/456/ЕО (5);
като има предвид, че Комисията е получила от въпросните трети страни списъци на предприятията заедно с гаранции, че те изцяло изпълняват съответните санитарни изисквания на Общността и че в случай, че дадено предприятие не изпълни тези изисквания, неговата износна дейност към Европейската общност ще бъде преустановена;
като има предвид, че за се даде възможност на адаптирането към новата ситуация, произтичаща от приемането на настоящите списъци, е необходим известен срок преди те да започнат да се прилагат, след който срок третите страни, които не са представили своите списъци на предприятията наред с подходящи гаранции, нямат да могат да изнасят прясно птиче месо към Общността;
като има предвид, че временни списъци на предприятията, произвеждащи прясно птиче месо , могат да бъдат съставени по отношение на въпросните страни;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Държавите-членки разрешават вноса на прясно птиче месо от предприятията, изброени в приложението.
2. Вносът на продукти от изброените в приложението предприятия остава подчинен на ветеринарните разпоредби на Общността, приети в други актове.
Член 2
Настоящото решение влиза в сила на 1 януари 1997 г.
Член 3
Адресати на настоящото решение са държавите-членки.
Съставено в Брюксел на 12 декември 1996 година.